钦定古今图书集成/明伦汇编/官常典/第277卷 > 《答元侍御书》前人
## 钦定古今图书集成/明伦汇编/官常典/第277卷 > 《答元侍御书》前人

微之足下：“前岁辱书，论甄逄父济识安禄山必反，即
诈为喑弃去。禄山反，有名号，又逼致之，济死执不起，
卒不污禄山父子事。又论逢知读书，刻身立行，勤己
取足，不干州县，斥其馀以救人之急。足下繇是与之
交，欲令逢父子名迹存诸史氏。足下以抗直喜立事，
斥不得立朝失所，不自悔，喜事益坚。微之乎！子真安
而乐之者。”谨详足下所论载，校之史法，若济者，固当
得附书。今逢又能行身，幸于方州大臣，以标白其先
人事，载之天下耳目，彻之天子，追爵其父第四品，赫
然惊人。逢与其父俱当得书矣。济、逢父子目吾人，发
《春秋》，美君子乐道人之善。夫苟能乐道人之善，则天
下皆去恶为善。善人得其所，其功实“大。足下与济父
子，俱宜牵连得书足下，勉逢令终，始其穷。而足下年
尚强，嗣德有继，将大书特书，屡书不一，书而已也。”愈
既承命，又执笔以俟。